2018. január 2. 09:27 - szerző: Pungor András

Segítene az ellenzéknek egy közös választási program kidolgozásában egy nemrégiben alapított új csoport, amelynek tagjai különböző színezetű kormányokban dolgoztak. A „Válasszunk! 2018” , vagy rövidítve V18 néhány tagja szerepet vállalna Karácsony Gergely árnyékkormányában is – derül ki a csütörtökön megjelenő 168 Órából. Balázs Péter volt uniós biztos lapunknak azt mondja, ő közvetítene abban, hogy az ellenzéki pártok egymásra találjanak. A V18 csoportnak jobboldali tagjai is vannak, köztük Bod Péter Ákos és Mellár Tamás is.